Lav et referat af nedenstående tekst:

Tekst:
Som en del af dette års socialdemokratiske kongres i Aalborg Kongres og Kulturcenter har Hjørrings borgmester Arne Boelt en mission. Sammen med Sundheds- og Ældreminister Magnus Heunicke vil han have en drøftelse af ’den gode plejehjemslukning,’ så kommunerne i fremtiden undgår at havne i den kattepine, sagen om Havbakken har bragt Hjørring i. - Vi skal snakke om de lejekontrakter, som man har, når man har en lejekontrakt på et plejeventer. Hvordan kan vi arbejde, så vi ved, hvad man kan, og hvad man ikke kan, siger Arne Boelt (Socialdemokratiet). Hjørring Kommune er havnet i et juridisk tovtrækkeri med beboerne på plejecenteret Havbakken i Tornby, der nægter at fraflytte, selvom kommunen gerne vil nedlægge centeret. En særdeles uhensigtsmæssig situation for både kommune og beboere, mener borgmesteren. - Vi skal gerne have dem til at arbejde med det i ministeriet, for jeg tror bestemt, de kan se problemet, og jeg har snakket med mange borgmestre herude, der har haft det samme problem, og det er vi ikke tjent med i et velfærdsland som Danmark, siger Arne Boelt. Sundheds- og Ældreminister Magnus Heunicke vil ikke udtale sig om ’den gode plejehjemslukning’, inden han har drøftet sagen med Arne Boelt.

Referat:
Arne Boelt vil have ministerens hjælp til at undgå, at den problemfyldte lukning af Havbakken gentager sig.